شەفەق نیوز/ دادگای تاوانەگان زیقار، ئمڕوو دووشەممە، فەرمانیگ وەسێدارەدان تا مردن لەبان توومەتباریگ دەرکرد لەوەر تاوان ناشرینیگ.
سەرچەوەیگ لە دادگاگە ئەرا ئاژانس شەفەق نیوز وت: دادگاکە فەرمانیگ لەبان کەسیگ دەرکرد وەتوومەت کوشتن مناڵیگ ١٠ ساڵان دویای رفاننی ئەرا دوو رووژ، و خراوکاری وەگەردی، لە ناوڕاس شار ناسریە.
سەرچەوەگە دیاری کرد ک بڕیارەگە وەگورەی مادەی ٤٩٦ لە یاسای سزاگان عراق ژمارە ١١١ ئەرا ساڵ ١٩٦٩ دەرچگ.
